**Dalībnieces Līvijas Bērziņās atsakite par Erasmus+ projektu Aktīvi un radoši – mobilitāti Igaunijā.**

**2019. gada 21.- 23 oktobrī** ar Erasmus projekta palīdzību man bija iespēja pilnveidot savas zināšanas un prasmes kvalifikācijas celšanas kursos Igaunijā, Tallinā, kultūras centrā " Labora". Absolūta sajūsma! Tur ir kaligrāfi, papīrlējēji, grafiķi, drukas meistari, arī sakrālo mākslu skola.   
  
Igaunijā, to es sapratu ne pirmo reizi, visi ir aktīvāki, darbotiesgribošāki un ir spilgti rezultāti. No šīs pieredzes mums būs mācīties! Paralēli "Laborai" ir kaligrāfu izstāžu telpas un darbnīcas romantiskajos Tallinas torņos, kurus mums izrādīja jau pēdējā dienā - TUMSĀ! Milzīgi pakāpieni, prātam neaptverami eksponāti,- pat no visas pasaules!

**21.** oktobrī mēs iepazināmies ar **Anatoliju Ļutjuku**, kas ir ukraiņu izcelsmes mākslinieks. Viņš mācīja mūs, kā darināt dabīgās tintes no augiem, sēnēm, plūmju un ķiršu sveķiem, pat sarūsējušām naglām, - neatsverams ieguvums!  Vēl mums bija iespēja redzēt viņa unikālo, ar roku darināto un koka vākos iesieto Labestības grāmatu,- zīmējumi, teksts un sižets stāstiem, kas savijas ar Ukrainas notikumiem. Viņš pats pat vācis Ukrainā nogalināto cilvēku drēbes, no kurām izgatavojis dabīgus, lietos papyrus uz kuriem šī grāmata sarakstīta! Tie ir biezi kartoni. Iespaids graujošs.  
Te runa ir mazāk par pašu kaligrāfiju, lai arī katrā lappusē ir gari, ar roku rakstīti teksti, bet par ierosmi, kā to izmantot ar kaligrāfiju saistītās izpausmēs.

Anatolijs ir arī izcils koka darbu, rotaļlietu un dažādu kinētisku objektu meistars. Viņa darbnīcu aplūkojām pēdējā kursu dienā.

Ap 15.00 organizātori mūs jau ved uz grafiķu darbnīcu pie **Hannah Harkes**, kas esot viena no labākajām speciālistēm Eiropā,- jauna meitene, kura mūs iepazīstina ar pašiem pamatprincipiem. Bija iespaids, ka darbnīcā viņi dara brīnumlietas - uz pašu gatavotiem lietiem papīriem tiek drukātas pastkartes, uz atstarojošiem materiāliem – maisiņi ar pūcēm un citiem tēliem. Lai saprastu, kā darbojas rokas spiede, mūsu uzdevums bija pagatavot kartiņu, taču mēs to darījām vienkāršotākā veidā – par pamatu ņemot vienkāršu aukliņu un veidojot trafaretu, no kura pēc tam atspiedām pastkartīti.

Mūsu nākamā darbnīcA bija papīra liešana **Mari Prekup** vadībā. Teorētiski zināju, kā tiek liets papīrs, bet praktiski pati to darījusi nekad nebiju. Papīram paredzētās masas sagatavošana, kā tas tiek iesmelt rāmī, kā notecināts liekais ūdens, kā papīrā tiek iestrādāti dažādi materiāli – augi, papīrnaudas gabaliņi u.c. – tas viss mums tika stāstīts un praktiski rādīts. Tika nodemonstrēts, kā darbojās viņu rīcībā esošās tehnoloģijas, smalcināmās mašīnas, šķiedras, preses, filci utt. –Tas viss tas man bija kas jauns! Mūs iepazīstināja arī ar to, kā papīrā iestrādā ūdenszīmes!  
  
Pašā vakarā **Ksenijas Drozd** vadībā mācījāmies senslāvu šriftu „Vjazj”. Vienmēr esmu izvairījusies no tā, bet nu, tā teikt brīvprātīgi - piespiedu kārtā man pat iepatikās, jo meistare prata parādīt raksta dekoratīvo pusi un īpatnības (daudz ko nezināju), -piemēram, ka starp vārdiem nav atstarpju, ka starp burtiem ir konsekventi burta līnijas platumi. Patiesībā rezultātā šis ir ieguvums, kā lielisks šrifts grafisku kompozīciju veidošanai!

Mans papildusieguvums – iepazinos ar viņu darbnīcas praktisko iekārtojumu, aprīkojumu, rakstāmvirsmām, kuras bija svētīgi pamēģināt, kā arī striktu laika limita ievērošanu, ko man savā pasniedzējas darbā vienmēr ir bijis grūti ievērot. Uzskatu, ka arī tā ir kultūra, kā Igaunijā ir pārpārēm!

22. oktobrī meistares **Tatjanas Jakovļevas** vadībā apguvām Kaligrāfijas raksta - Itāļu kursīva nestandarta variantus, padomus, kā jebkuru vienkāršu kaligrāfijas rakstu var izmantot ja to nedaudz pielāgo, brīvi interpretē atbilstoši nepieciešamajam darbam. Izmēģinājām arī netradicionālus rakstāmpiederumus otas, spalvas, niedres, palsa koku utml, Eksperimentējām, kā radīt faktūras. Iemēģinājām pat spalviņas grozīšanas tehniku, kas ļauj panākt fantastiskus efektus. Ļoti daudz jauna, ko izmantot savā pasniedzējas praksē!

**23.oktobrī**  
Šī nodarbība mums bija kā saldais ēdiens. **Tatjana Jakovļeva,** izmantojot augu herbārija formas, mācīja mums veidot atbilstoš, pieskaņotu šriftu. Tatjana ir „Sarkanās grāmatas” līdzautore un visus šriftus pati veidojusi un pielāgojusi dotajam augam vai dzīvniekam. Arī nodarbībā mēs saņēmām herbārija augus, ko bija jāuzskicē un tad jāpiemeklē atbilstoši motīvs + klāt vēl arī šrifts !!!  
Tas bija lieliski, iedvesmojoši – obligāti šo radošo atklāsmi nodošu arī saviem audzēkņiem!  
Un, protams, viņas izstādei sagatavotie darbi /vēl tikai daži/ - jo viņa patriez gatavojās savai pirmajai nopietnajai izstādei, kas notiks pēc gada. Tas viss izraisīja neaprakstāmu sajūsmu un iedvesmu!  
  
Pēc intensīvajām nodarbībām kā balvu saņēmām iespēju skatīt Kaligrāfu izstādi Grusbeke tornī vecpilsētā, Anatolija Ļutjuka koka meistardarbnīcas un fantastisko Tallinas gaisotni! Sapratām, ka vēlamies, lai igauņi mūs māca vēl un vēl, jo mums vēl ir, kur augt!

**Paldies Talantu Pilsētai un Igaunijas kaligrāfiem**par atsaucību, iedvesmojošo un vērtīgo pieredzi, ko noteikti nodošu arī saviem audzēkņiem!

***Dalībniece - Līvija Bērziņa***